**Latvijas Pētniecības un inovācijas stratēģiskās padomes  
sēdes Nr.1/2024 protokols**

|  |  |
| --- | --- |
| Rīgā | 2024. gada 9. maijā |

**Sēdi vada:**

|  |  |
| --- | --- |
| Latvijas Pētniecības un inovācijas stratēģiskās padomes  (turpmāk – Padomes) vadītājas vietnieks, ekonomikas ministrs | V. Valainis |

**Sēdē piedalās padomes locekļi un deleģētie pārstāvji:**

|  |  |
| --- | --- |
| Izglītības un zinātnes ministre, Padomes vadītājas vietniece  Vides aizsardzības un reģionālās attīstības ministre  Aizsardzības ministrs  Kultūras ministre  Zemkopības ministrijas parlamentārais sekretārs  Veselības ministrijas parlamentārais sekretārs  Finanšu ministrijas ES fondu stratēģijas departamenta Uzņēmējdarbības un inovāciju attīstības nodaļas vadītāja vietniece  Valsts kancelejas direktora vietnieks valsts attīstības jautājumos  Latvijas Zinātņu akadēmijas Prezidija priekšsēdētājs  Patentu valdes direktora vietnieks  Latvijas Universitāšu asociācijas izpilddirektors  Latvijas Tirdzniecības un rūpniecības kameras Padomes loceklis  Latvijas Tirdzniecības un rūpniecības kameras Zināšanu ekonomikas padomes priekšsēdētāja 2. vietnieks  Latvijas Tirdzniecības un rūpniecības kameras pārstāvis  Latvijas Darba devēju konfederācijas ģenerāldirektors  Latvijas Darba devēju konfederācija, SIA "Latvijas Mobilais Telefons" prezidents  Latvijas Darba devēju konfederācija, AS “Latvijas Finieris” Padomes loceklis  Latvijas Jauno zinātnieku apvienības Valdes priekšsēdētāja  Latvijas Pašvaldību savienības padomniece uzņēmējdarbības jautājumos  Latvijas Zinātnes darbinieku arodorganizāciju apvienības priekšsēdētājs  Tieslietu ministrijas IT pakalpojumu pārvaldības procesu vadītāja  Latvijas Zinātnes padomes direktore  Rektoru padomes priekšsēdētāja | Anda Čakša  Inga Bērziņa  Andris Sprūds  Agnese Logina  Normunds Šmits  Artjoms Uršuļskis  Gunta Līdaka  Pēteris Vilks  Ivars Kalviņš  Ēriks Rēķis  Artūrs Zeps  Normunds Bergs  Toms Baumanis  Vitālijs Skrīvelis  Kaspars Gorkšs  Juris Binde  Juris Matvejs  Antra Boča  Andra Feldmane  Māris Lauberts  Guna Puce  Lauma Muižniece  Rūta Muktupāvela |

**Sēdē piedalās uzaicinātās personas:**

|  |  |
| --- | --- |
| Ministru prezidentes padomnieks nacionālās drošības jautājumos  Rīgas Tehniskās Universitātes rektors  Rīgas Tehniskās Universitātes Inovāciju prorektore  Rīgas Tehniskās Universitātes Datorzinātnes, informācijas tehnoloģijas un enerģētikas fakultāte, tenūrprofesors  Ekonomikas ministrijas parlamentārais sekretārs  Ekonomikas ministrijas Uzņēmējdarbības atbalsta departamenta direktore  Ekonomikas ministrijas Uzņēmējdarbības konkurētspējas departamenta direktores vietnieks  Ekonomikas ministrijas valsts sekretāra vietnieks tautsaimniecības jautājumos  Veselības ministrija Pārnozaru politikas nodaļas vadītāja  Latvijas Investīciju un attīstības aģentūras direktora vietniece investīciju un enerģētikas jautājumos  Izglītības un zinātnes ministrijas valsts sekretāra vietnieks cilvēkkapitāla, zinātnes un inovāciju attīstības jautājumos  Aizsardzības ministrijas Aizsardzības industrijas un inovāciju departamenta vecākā eksperte | Airis Rikveilis  Tālis Juhna  Liene Briede  Oskars Ozoliņš  Jurģis Miezainis  Ilze Lore  Mārtiņš Jansons  Raivis Bremšmits  (attālināti)  Laura Boltāne  Laura Štrovalde  Jānis Paiders  Kristīne Cīrule |

**Protokolē:**

|  |  |
| --- | --- |
| Latvijas Pētniecības un inovācijas stratēģiskās padomes sekretariāta vārdā Valsts kancelejas Pārresoru koordinācijas departamenta  Valsts attīstības nodaļas konsultants | K. Kravinskis |

Padome saskaņā ar Ministru kabineta 2014. gada 16. septembra noteikumu Nr. 553 „Latvijas Pētniecības un inovācijas stratēģiskās padomes nolikums” 13. punktu ir lemttiesīga.

Sēdi sāk plkst. 9:00

**1.** **jautājums**

**Par Latvijas Nacionālā mākslīgā intelekta centru**

(A.Rikveilis)

**A. Rikveilis:** iepazīstināja ar Latvijas Nacionālā mākslīgā intelekta centra izveides priekšnosacījumiem. Nacionālā mākslīgā intelekta centru plānots veidot uz trīs universitāšu - Rīgas Tehniskās universitātes, Latvijas Universitātes un Rīgas Stradiņa universitātes - bāzes, apvienojot trīs universitāšu konsorcija resursus un personālu. Centra uzdevums būs veidot kompetences centru mākslīgā intelekta izmantošanai valsts drošības un ekonomikas izaugsmes mērķiem.

**Padome nolemj:**

- Pieņemt zināšanai Latvijas Nacionālā mākslīgā intelekta centra veidošanas nosacījumus, veidojot kompetences centru mākslīgā intelekta izmantošanai valsts drošības un ekonomikas izaugsmes mērķiem.

**2. jautājums**

**Par Latvijas iespējām un konkurētspējas priekšrocībām pusvadītāju jomā**

(L. Briede, M. Jansons; N. Bergs, A. Čakša, L. Boltāne, J. Binde, A. Zeps)

**I. Briede un M. Jansons**: iepazīstināja sēdes dalībniekus ar jaunākajiem datiem, kas iegūti pagājušā gadā veiktā pētījumā par pusvadītāju tehnoloģiju un lietojumu jomu attīstību, ietverot esošās situācijas analīzi Baltijas reģionā un pusvadītāju nozares globālās tendences. Pētījumā atklāts, ka Latvijā pusvadītāju tehnoloģiju nozarei ir vērojama izaugsme. Šobrīd Latvijā ir 15 uzņēmumi, no kuriem daži ir pavisam jauni, kas darbojas pusvadītāju jomā. Pētījumā uzsver globālās tendences un reģiona situāciju, norādot uz cilvēkkapitāla, kvalificēta darbaspēka trūkumu un infrastruktūras uzlabošanas nepieciešamību kā galvenajiem izaicinājumiem. Tiek akcentēta arī būtiskā vajadzība atrast savu “nišu” jeb specializāciju pusvadītāju tehnoloģiju tirgū.

**Diskusijā** Padomes locekļi apspriež nepieciešamību konsolidēt zinātnisko kapacitāti, mazinot sadrumstalotību un sekmējot partnerību. Pārrunā finansējuma iespējas un nepieciešamību iniciēt Baltijas valstu memoranda parakstīšanu šajā nozarē.

**Padome nolemj:**

- Pieņemt zināšanai RTU un EM ziņojumu par Latvijas iespējām un konkurētspējas priekšrocībām pusvadītāju jomā

- Lūgt EM un IZM līdz 2024. gada 30. jūnijam iesniegt MK ziņojumu par Latvijas iespējām pusvadītāju tehnoloģiju jomā, tajā iekļaujot pasākumu kopumu Latvijas iespējām pusvadītāju jomā, pārskatu par augsti kvalificētu ekspertu pieejamību, identificējot finansējuma avotus pusvadītāju piegādes/vērtību ķēdes pasākumu realizācijai, kā arī iekļaujot priekšlikumus pusvadītāju kompetences centra izveidei Latvijā.

Izpildes termiņš: 30.06.2024.

*\* Skatīt protokolam pievienoto Rīgas Tehniskās Universitātes un Ekonomikas ministrijas prezentāciju – “Pusvadītāju tehnoloģiju un lietojumu jomas attīstība: pētījuma prezentācija”.*

**3. jautājums**

**Ziņojums par pētniecības, attīstības un inovāciju sistēmas darbības progresu un plānoto darbību, RIS3 mērķa rādītāju sasniegšanu, pētniecības un attīstības atbalstu aktivitāšu ieviešanu, citām inovāciju un RIS3 pārvaldības aktualitātēm.**

(J. Paiders, M. Jansons; I. Kalviņš, N. Bergs, T. Baumanis, A. Zeps, J. Binde, A. Boča)

**J. Paiders un M. Jansons:** ziņoja par Viedās specializācijas jomu (RIS3) attīstību, aktualitātēm un izaicinājumiem, uzsverot piecu galveno specializācijas jomu nozīmi Latvijas inovāciju ekosistēmā. Lai gan RIS3 jomu attīstība notiek lēnāk nekā iepriekš paredzēts, atsevišķos rādītājos vērojama pozitīva augšupeja. Arī uzņēmumu ieguldījumi pētniecībā ir auguši. Tomēr pastāv būtiski izaicinājumi, tostarp cilvēkkapitāla un kvalificēta darbaspēka, īpaši speciālistu un doktorantu, trūkums. Izskanēja arī ieteikums samazināt birokrātiju, lai uzlabotu piekļuvi struktūrfondu atbalstam, un ieteikts veidot vienotu zinātnes un pētniecisko iestāžu konsorciju, kas mazinātu nozares sadrumstalotību.

**Diskusijās** starp Padomes locekļiem izskanēja priekšlikums uzlabot statistikas datu ievākšanas struktūru, jo tās pašreizējā sarežģītība rada grūtības uzņēmumiem tās kvalitatīvi aizpildīt, kas, iespējams, negatīvi ietekmē kopējos rādītājus. Ierosināja pievērsties doktorantu sagatavošanas jautājumam ilgtermiņā, un orientēt izglītību atbilstoši pieprasījumam, augstskolās nodrošinot pietiekamu institucionālo finansējumu. Uzskata, ka plašākiem ziņojumiem jābūt par RIS3 nozarēm, īpaši horizontālajām nozarēm kā informācijas un komunikācijas tehnoloģijas un mākslīgā intelekta jautājumiem, kā arī atbilstošai infrastruktūrai un iekārtām.

**Padome nolemj:**

- Pieņemt zināšanai IZM un EM ziņojumu par pētniecības, attīstības un inovāciju sistēmas darbības progresu un plānoto darbību, RIS3 mērķa rādītāju sasniegšanu, pētniecības un attīstības atbalstu aktivitāšu ieviešanu, citām inovāciju un RIS3 pārvaldības aktualitātēm

- Lūgt EM un IZM līdz 2024. gada beigām sagatavot RIS3 monitoringa ziņojumu, tajā ietverot RIS3 mērķu sasniegšanas rādītāju novērtējumu, secinājumus no piecu RIS3 jomu vadības grupu stratēģijām, kā arī koncentrētu informāciju par P&A un inovāciju atbalsta programmu ietvaros atbalstīto projektu specializāciju un tehnoloģiju attīstības nišām.

- Aicināt EM (CSP) uzlabot datu iegūšanas metodes Pētniecības un attīstības uzskaites jomā, mazinot administratīvo slogu uzņēmumu pusē.

Izpildes termiņš: 31.12.2024.

*\* Skatīt protokolam pievienoto Ekonomikas ministrijas un Izglītības un zinātnes ministrijas prezentāciju – “Inovācijas & pētniecība”.*

**4. jautājums**

**Par Padomes sastāva paplašināšanu.**

(V. Valainis)

**V. Valainis**: aicina Latvijas Pētniecības un inovācijas stratēģiskajā padomē iekļaut Klimata un enerģētikas ministru, grozot atbilstošos tiesību aktus.

**Padome nolemj:**

- atbalstīt atbilstošo tiesību aktu grozījumus un iekļaut Klimata un enerģētikas ministru Padomē.

Sēdi slēdz plkst. 10.15

|  |  |
| --- | --- |
| Padomes sēdes vadītājs, ekonomikas ministrs, Padomes vadītājas vietnieks | V. Valainis |

|  |  |
| --- | --- |
| Protokolēja | K. Kravinskis |